Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: 1 Az ügyfél az országkódok és a jogcím kitöltésére szolgáló mezõt üresen hagyja, amennyiben jegybanki információs rendszerhez kapcsolódó jogcímezési kötelezettségrõl szóló 16/2005. (VII.27.) MNB rendelet 3.§
Paragraph Index: 932

2. A hitellel kapcsolatos lehetséges tranzakciók A 01-es táblában jelentendõ hitelek állománya változhat: – új konzorciális hitel nyújtásával, – a konzorciumban résztvevõ rezidens vagy nem rezidens hitelintézet követelésének megvásárlásával, – a konzorciális hitellel kapcsolatos követelés eladásával, – a konzorciális hitelnek az igénybevevõ által történõ törlesztésével. A táblában meg kell adni az adatszolgáltató konzorciális hitellel kapcsolatos követelés állományában bekövetkezett tárgyhavi változást növekedés / csökkenés (ezen belül nyújtás-vásárlás, illetve törlesztés-eladás) részletezésben, valamint a követelés tárgyhavi záró állományát. A vásárláshoz és eladáshoz kapcsolódóan fel kell tüntetni azt a hitelintézetet, amelytõl a vásárlás, illetve amelynek az eladás történt. (Rezidens hitelintézet esetén a hitelintézet 8-jegyû kódját, nem rezidens esetén a „00000001” kódot kell megadni.) 2005/159. szám A 02-es táblában jelentendõ – rezidensek által felvett – hitelek állománya változhat: – új konzorciális hitel nyújtásával (nem rezidenstõl származó rész), – rezidens követelésének nem rezidens részére történõ eladásával, – a konzorciumban résztvevõ nem rezidens követelésének rezidens általi megvásárlásával, – a konzorciális hitelnek az igénybevevõ által (nem rezidens részére) történõ törlesztésével. A hitelnyújtás oszlopban a konzorciumban résztvevõ nem rezidens részesedését kell szerepeltetni. (Ebben az oszlopban csak a hitel folyósításakor jelenhet meg adat.) A táblában a hitel nem rezidens által nyújtott részében bekövetkezett változás forgalmi adatait, valamint a nem rezidensi rész záró állományát kell szerepeltetni. A konzorciumban résztvevõ rezidensi részesedés nem rezidensnek történõ eladásakor a megfelelõ forgalmi adat kitöltésével egyidejûleg az eladó rezidens egységes statisztikai számjelének elsõ 8 jegyét (KSH törzsszám) is fel kell tüntetni (az eladó kódja rovatban). Az igénybevevõ törlesztése oszlopban az esedékes törlesztõrészletnek a belföldi fizetõ ügynök által nem rezidensek részére átutalt részét kell megjeleníteni. A konzorciumban lévõ nem rezidensi részesedés rezidens általi megvásárlása esetén a megfelelõ forgalmi adat kitöltésével egyidejûleg a vásárló rezidens egységes statisztikai számjelének elsõ 8 jegyét (KSH törzsszám) is fel kell tüntetni (a vásárló kódja rovatban). A 01-es táblától eltérõen e táblában a rezidensi részesedés másik rezidens részére történõ eladása / vétele nem szerepelhet.

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes